Tortola

Tortola ta un isla den Laman Karibe, i ta e isla mas grandi i mas poblá di British Virgin Islands (BVI). E tin un superfisie di 21.5 kilometer kuadrá ku un poblashon di 23.908 habitante, di kua 9.400 ta residensiá na Road Town. Mount Sage ta e punto mas altu riba e isla, na 530 meter riba nivel di laman.

Aunke British Virgin Islands ta kai bou di bandera britániko e ta usa e dollar merikano komo su moneda ofisial pa motibu di su serkania na i komersio regular ku U.S. Virgin Islands i Puerto Rico. E isla ta domisilio di un gran kantidat di kompania "offshore" ku ta hasi negoshi ront di mundu. Servisionan finansiero ta e pilar mas grandi di e ekonomia di BVI.

Dia 6 di sèptèmber 2017, British Virgin Islands a sufri daño inmenso a kousa di horkan Irma; e mayó daño tabata na Tortola.  


Category:Isla
Category:Reino Uni